Nafarroako Parlamentuko Mahaiak, 2017ko urriaren 30ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Miguel Nuin Moreno jaunak aurkeztutako galdera, Kontratu Publikoei buruzko Foru Lege proiektuan Sektore Publikoko Kontratuei buruzko Legeko gizarte- eta lan-arloko aurrerabideak jasotzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2017ko urriaren 30ean

Lehendakaria: Ainhoa Aznárez Igarza

GALDERAREN TESTUA

Izquierda-Ezkerrako foru parlamentarien elkarteko José Miguel Nuin Moreno jaunak, Nafarroako Parlamentuko Erregelamenduan ezarritakoaren babesean, honako galdera hau aurkezten du, Nafarroako Gobernuak azaroaren 2ko Osoko Bilkuran ahoz erantzun dezan:

Gorte Nagusiek Sektore Publikoaren Kontratuei buruzko Lege berri bat onetsi dute. Bertan aurrerabide nabarmenak daude gizarte- eta lan-arloan, klausula sozial garrantzitsuak gehitu direlako, zeinak orain kontratazio publikorako prozeduretan aplikatu beharko diren.

– Nafarroako Gobernuaren ustez, Sektore Publikoaren Kontratuei buruzko Legean jasotzen diren aurrerabideak, gizarte- eta lan-arloetakoak, egokitu beharko al lirateke egun izapidetze-fasean dagoen Kontratu Publikoei buruzko Foru Lege proiektuan jasoak izateko?

Iruñean, 2017ko urriaren 26an

Foru parlamentaria: José Miguel Nuin Moreno